Petrašiūnų seniūnija
Petrašiūnų seniūnija – administracinis-teritorinis vienetas Kauno miesto savivaldybės rytinėje dalyje, prie vandens jėgainės. Ribojasi su Dainavos ir Gričiupio seniūnijos vakaruose bei Panemunės seniūnija pietvakariuose. Apima Petrašiūnus, Amalius, Naujasodį ir Palemoną. Tai didžiausia Kauno miesto seniūnija pagal plotą, tačiau pati mažiausia pagal gyventojų skaičių. Vyrauja pramoniniai ir gamybiniai pastatai, eina geležinkelis Kaunas–Vilnius, yra Kauno VI fortas, Šv. Vincento Pauliečio bažnyčia, vandens jėgainė, Pažaislis (Švč. Mergelės Marijos apsilankymo bažnyčia ir Kamaldulių vienuolyno pastatų ansamblis), Palemono bažnyčia, Slaugos ligoninė, maudymosi prie Kauno marių paplūdimys, jachtų klubas ir kt. Amaliuose yra daug kolektyvinių sodų.